७० लाख भन्दा बढी वेबसाइटहरुमा फेसबुकको सहज लग इन सुविधा जडित छ । यसले प्रयोगकर्तालाई बारम्बार हरेक वेबसाइट र सेवाको लागि अकाउन्ट बनाउने झन्झटबाट मुक्ति दिलाउछ तर सबै वेबसाइटले यसको सहि सदुपयोग गर्छन भन्ने हुदैन । कतिपय वेबसाइटहरु डाटा चोरी गर्ने उद्देश्यका साथ बनाइएको हुन्छ जसमा फेसबुक जस्तै देखिने गरि साइट डिजाइन गरिएको हुन्छ । यस्ता वेबसाइटले तपाईको गोप्य शब्द चोरी गर्न सक्छन र तपाईको डाटाको दुरुपयोग गर्न सक्छन ।
